**Forretningsorden for bestyrelsen**

**Af**

**Privatinstitutionen Slotsparken**

Bestyrelsen for Privatinstitutionen Slotsparken har vedtaget flg. forretningsorden:

1. Møder fastlægges for mindst et halvt år ad gangen, med ca. 1 møde pr. måned. I alt 10 – 11 møder om året. Møderne lægges på forskellige ugedage.

Formand og institutionsleder udarbejder en dagsorden, alle medlemmer kan komme med punkter til dagsordenen. Disse skal være formand eller institutionsleder i hænde senest 3 hverdage før mødet.

På dagsordenen er der følgende faste punkter:

1. Godkendelse af referat.
2. Godkendelse af dagsorden.
3. Orientering fra formand, institutionsleder, medarbejderrepræsentant og støtteforeningsrepræsentant.
4. Økonomi.
5. Sager til drøftelse og beslutning
6. Evt.
7. Fortrolige punkter.

 Formanden er mødeleder. Institutionsleder er sekretær. Møderne afholdes som udgangspunkt i institutionens lokaler. Afbud meddeles rettidigt formanden eller institutionslederen.

Referatet tilsendes bestyrelsen senest 1 uge efter mødet og offentliggøres i institutionen efter godkendelse.

1. Bestyrelsen er beslutningsdygtig når der er mindst 4 valgte bestyrelsesmedlemmer til stede. Ved stemmelighed er formandens stemme udslagsgivende.
2. Ved akutte sager og sager der ikke kan nås behandlet inden for den planlagte møderække, kan formanden - også på opfordring – indkalde til ekstraordinært bestyrelsesmøde.
3. Et medlem af bestyrelsen er inhabilt ved behandling af personsager der vedrører den enkelte.

5. Bestyrelsens medlemmer modtager orientering fra formanden eller institutionslederen mellem møderne i tilfælde af:

1. Væsentlige forhold vedr. medarbejderstaben
2. Væsentlige forhold af praktisk og økonomisk karakter

6. Formanden udarbejder hvert år i januar/februar en årsberetning for det forgangne år. Regnskabsafslutningen indgår som en del af årsberetningen. Årsberetningen offentliggøres i institutionen efter godkendelse.

7. Bestyrelsen kan nedsætte ad hoc-udvalg til varetagelse af eksempelvis særligt tidskrævende opgaver. I disse udvalg kan sidde andre end medlemmer af bestyrelsen fx personale eller repræsentanter for Frie børnehaver og fritidshjem.

8. Ændringer i eller tillæg til forretningsordenen kræver flertal på et ordinært bestyrelsesmøde.

Vedtaget i bestyrelsen d.29.03.2011.